Deg ijjen ulaɣi sinyan x-as 400 Inaẓuren. Ittwagg-as isem « tili i yellan da », aṭṭas zzag-sen wer dasen-iɛjib bu lḥal x wedwal ɣer deffar deg yiger n tseqqar n wemdan. Alaɣi-ya sinyan x-as aṭṭas n inaẓuren ameknaw Hicam Lɛesri, Um, Fawzi Benseɛdi, Muḥemmed Ccubi… Deg usiweḍ i d-ggin, nnan dag-s « ass-a sugen-d x tjurnalist, tiwecca ad x-aneɣ hejmen neccin ».
Maca zeg ijjen uɣezdis nniḍen, rrin-d x-asen inaẓuren nniḍen, s ijjen usiweḍ qqaren dag-s belli Lmuɣrib igga isuraf d imeqqranen deg yiger n uweqqer n tseqqar n wemdan. Asiweḍ-nni i d-ggin sinyan x-as ca n 670 n inaẓuren, zzag-sen: Lḥajja Lḥemdawiya, Ɛumar Ssiyyed, Ɛebdelwahab Ddekkwali.
kab_Latn kab_Latn